**ბრძანება**

**„სამოქალაქო ავიაციის სფეროში საავიაციო უშიშროების საკითხებში მომზადების პროგრამის“ დამტკიცების შესახებ“ სსიპ – სამოქალაქო ავიაციის სააგენტოს დირექტორის 2024 წლის 12 მარტის**

**№61 ბრძანებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, **ვბრძანებ:**

**მუხლი 1**

„სამოქალაქო ავიაციის სფეროში საავიაციო უშიშროების საკითხებში მომზადების პროგრამის“ დამტკიცების შესახებ“ სსიპ - სამოქალაქო ავიაციის სააგენტოს დირექტორის 2024 წლის 3 მარტის №61 ბრძანებით დამტკიცებულ „სამოქალაქო ავიაციის სფეროში საავიაციო უშიშროების საკითხებში მომზადების პროგრამაში“ (www.matsne.gov.ge, 12/03/2024 წ., სარეგისტრაციო კოდი: 310150000.54.066.016331) შეტანილ იქნეს შემდეგი ცვლილებები:

**1. მე-2 მუხლის პირველი პუნქტის „ბ.ბ“ ქვეპუნქტი ჩამოყალიბდეს შემდეგი რედაქციით:**

„ბ.ბ) შემოწმების ოპერატორები - რენტგენულ დანადგარზე მუშაობის უფლებით ან მის გარეშე“;

**2. მე-5 მუხლის:**

**ა) სათაური ჩამოყალიბდეს შემდეგი რედაქციით:**

**„მუხლი 5.** **ინსტრუქტორის უფლება-მოვალეობები“;**

**ბ) მე-2 პუნქტის „ე“ ქვეპუნქტი ამოღებულ იქნეს;**

**გ) მე-3 პუნქტი ამოღებულ იქნეს;**

**დ) მე-4 პუნქტი ამოღებულ იქნეს;**

**3. მე-8 მუხლის:**

**ა) მე-5 პუნქტი ჩამოყალიბდეს შემდეგი რედაქციით:**

„5. ავიასაწარმოს  პერსონალი გაცნობითი კურსის წარმატებით გავლას ადასტურებს წერითი გამოცდით. გამსვლელია ქულა, თუ საგამოცდო კითხვებზე გაცემული სწორი პასუხების პროცენტული მაჩვენებელი შეადგენს 70%-ს“.

**ბ) მე-10 პუნქტი ჩამოყალიბდეს შემდეგი რედაქციით:**

„10. ავიასაწარმოს ის პერსონალი, რომელიც არ ფლობს პიროვნების მუდმივ საშვს, გაცნობილი უნდა იყოს  მუქარის მიღების შემთხვევაში განსახორციელებელი მოქმედებების თანამიმდევრობას. ავიასაწარმოს საავიაციო უშიშროებაზე პასუხისმგებელი პირი უფლებამოსილია, განახორციელოს აღნიშნული ინსტრუქტაჟი ამ პუნქით გათვალისწინებული პერსონალისთვის, სააგენტოსთან შეთანხმებული პროგრამის საფუძველზე. აღნიშნული ინსტრუქტაჟი ავიასაწარმოს საავიაციო უშიშროების უზრუნველყოფის პროგრამის ნაწილია და თანხმდება ავიასაწარმოს უშიშროების პროგრამის შეთანხმების ფარგლებში“.

**ბ) დაემატოს შემდეგი შინაარსის მე-11 და მე-12 პუნქტები:**

„11. ამ მუხლის მე-10 პუნქტით გათვალისწინებული ინსტრუქტაჟის გავლა სავალდებულოა 24 თვეში ერთხელ. ინსტრუქტაჟის შესახებ კეთდება ჩანაწერი და ინახება, სულ მცირე, 24 თვის განმავლობაში.

12. მუქარის მიღების შემთხვევაში განსახორციელებელი მოქმედებების შესახებ ინსტრუქტაჟი უნდა მოიცავდეს, სულ მცირე, შემდეგ საკითხებს:

ა) სამოქალაქო ავიაციაში არსებულ საფრთხეებს, მომხდარი ტერორისტული აქტებისა და მართლსაწინააღმდეგო ქმედებების სტატისტიკას;

ბ) საავიაციო უშიშროების მიზნებს და ამოცანებს;

გ) ავიასაწარმოს სქემას, არაკონტროლირებად, კონტროლირებად, შეზღუდული დაშვების დაცულ  ზონებს, დაშვების კონტროლის პროცედურებს;

დ) სატელეფონო ზარით მიღებული მუქარის შემთხვევაში განსახორციელებელ ქმედებებს, კერძოდ:

დ.ა) საუბრის მოსმენის ტექნიკას, საუბრის დროს დამრღვევის მიერ გამოყენებული ზუსტი ფრაზების და სიტყვების ჩანიშვნას;

დ.ბ) ზარის წამოწყების ადგილმდებარეობის იდენტიფიკაციას;

დ.გ) სატელეფონო საუბრის ჩაწერას, თუ ეს ავტომატურად არ ხორციელდება;

დ.დ) სატელეფონო მუქარის შესახებ შეტყობინების მეთოდებს;

ე) ფიზიკური პირისაგან მიღებული აფეთქების მუქარის შემთხვევაში განსახორციელებელ ქმედებებს, კერძოდ:

ე.ა) გამოკითხვის მეთოდიკას მაქსიმალური ინფორმაციის მოპოვების მიზნით;

ე.ბ) მუქარის შესახებ შეტყობინების მეთოდებს;

ვ) ფოსტის საშუალებით მიღებული აფეთქების მუქარის შემთხვევაში განსახორციელებელ ქმედებებს, კერძოდ:

ვ.ა) ფოსტის საშუალებით მიღებული აფეთქების მუქარის დროს განსახორციელებელი მოქმედებების თანამიმდევრობას;

ვ.ბ) მუქარის შესახებ შეტყობინების მეთოდებს“.

**4. მე-9 მუხლს დაემატოს შემდეგი შინაარსის მე-20 პუნქტი:**

„20. დისტანციური სწავლების პროგრამა შეთანხმებული/აღიარებული უნდა იყოს სააგენტოს მიერ. დისტანციური სწავლების პროგრამის წარმოდგენას სააგენტოში შეთანხმების/აღიარების მიზნით, უზრუნველყოფს ინსტრუქტორი/სასწავლო დაწესებულება/დაინტერესებული ავიასაწარმო“.

**5. მე-10 მუხლის მე-4 პუნქტის „დ“ ქვეპუნქტი ჩამოყალიბდეს შემდეგი რედაქციით:**

„დ) ცნობას ჯანმრთელობის მდგომარეობის შესახებ (ფორმა №100), რომელიც ადასტურებს რომ დაცვის ღონისძიებების განმახორციელებელი პერსონალისა და შემოწმების ოპერატორების ჯანმრთელობის მდგომარეობა აკმაყოფილებს ამ პროგრამის მე-11 მუხლის პირველი და მე-2 პუნქტებით დადგენილ მოთხოვნებს. იმ შემოწმების ოპერატორების ცნობა ჯანმრთელობის მდგომარეობის შესახებ, რომლებიც ახორციელებენ საქმიანობას რენტგენურ დანადგართან, უნდა მოიცავდეს ოფთალმოლოგის დასკვნას, რომელიც დაადასტურებს, რომ პირს აქვს/არ აქვს ფერთა ადეკვატურად აღქმის უნარი“.

**6. მე-11 მუხლის მე-2 პუნქტის:**

**ა) „ა“ ქვეპუნქტი ჩამოყალიბდეს შემდეგი რედაქციით:**

„ა) შემოწმების სამუშაოების განხორციელებისათვის საჭირო ფიზიკური მონაცემები,  ასევე ფერთა ადეკვატურად აღქმა (იმ შემოწმების ოპერატორებისთვის, რომლებიც ახოციელებენ საქმიანობას რენტგენურ დანადგართან), რაც მისცემს რენტგენური დანადგარის ეკრანზე გამოსახული საგნის სწორად ამოცნობის შესაძლებლობას, კარგი სმენა, რომელიც შესაძლოა მიღწეულ იქნეს დამხმარე საშუალებების გამოყენებით, კარგი მეტყველების უნარი კომუნიკაციის მარტივად დამყარების მიზნით“;

**ბ) დაემატოს შემდეგი შინაარსის „დ“ ქვეპუნქტი:**

„დ) სააგენტოს მიერ გაცემული შემოწმების ოპერატორის სერტიფიკატი“.

**7. მე-15 მუხლის:**

**ა) მე-6 პუნქტს დაემატოს შემდეგი შინაარსის „დ“ ქვეპუნქტი:**

„დ) სერტიფიცირების ფარგლებში, გამოცდის უარყოფითი შეფასების შემთხვევაში, კანდიდატს მხოლოდ ერთხელ ეძლევა უფლება ჩააბაროს  (ზეპირი და/ან წერითი) გამოცდა განმეორებით“.

**ბ) მე-16 პუნქტი ჩამოყალიბდეს შემდეგი რედაქციით:**

„16. სერტიფიკატში ცვლილებები ხორციელდება სააგენტოს მიერ იმ შემთხვევაში, თუ შეიცვალა ის პირობები, რომელთა მიხედვით იყო გაცემული სერტიფიკატი“.

**გ) დაემატოს შემდეგი შინაარსის მე-161-მე-163 პუნქტები:**

161. თუ ინსტრუქტორს სურს სერტიფიკატში დაამატოს ახალი ან გააუქმოს სერტიფიკატით გათვალისწინებული საგნები, ვალდებულია, სააგენტოში წარადგინოს განცხადება (დანართი №7), სერტიფიკატში ცვლილების შეტანის თაობაზე.

162. სერტიფიკატში ახალი საგნების დამატების მიზნით, ინსტრუქტორი სააგენტოში წარმოადგენს პროგრამის სასწავლო საგნის მასალებს (სახელმძღვანელო(ები), კონსპექტ(ებ)ი, ნაბეჭდი ან ელექტრონული ვერსია), თვალსაჩინოებას, ინფორმაციას მომზადების ფარგლებში გამოსაყენებელი კომპიუტერული პროგრამების, საავიაციო უშიშროების უზრუნველმყოფი ტექნიკური მოწყობილობების, მულაჟების და ა.შ. შესახებ.

163. სერტიფიკატში ცვლილებებთან დაკავშირებული განცხადების განხილვის, საჭიროებისამებრ,  სამუშაო ადგილზე ფაქტობრივი მდგომარეობის შემოწმების და გადაწყვეტილების მიღების მაქსიმალური ვადა არ უნდა აღემატებოდეს 30 სამუშაო დღეს“.

**8. მე-16 მუხლს დაემატოს შემდეგი შინაარსის მე-5 და მე-6 პუნქტები:**

„5. მომზადება ხორციელდება ICAO-ს საავიაციო უშიშროების სასწავლო ცენტრში ან სააგენტოს მიერ შეთანხმებული/აღიარებული პროგრამით, სააგენტოს მიერ სერტიფიცირებული/აღიარებული ინსტრუქტორის მიერ.

6. მომზადება, დასტურდება სერტიფიკატით, რომელიც გაიცემა წერითი გამოცდის წარმატებით გავლის შემდეგ. გამსვლელია ქულა, თუ სწორი პასუხების პროცენტული მაჩვენებელი შეადგენს საგამოცდო კითხვების 75%-ს“.

**9. მე-17 მუხლის:**

**ა) მე-2 პუნქტი ჩამპყალიბდეს შემდეგი რედაქციით:**

„2. სამოქალაქო ავიაციის ობიექტებისა და საშუალებების დაცვის ღონისძიებების განმახორციელებელი საავიაციო უშიშროების უზრუნველმყოფი პერსონალის მომზადება  დასტურდება სერტიფიკატით, რომელიც გაიცემა  წერითი გამოცდის წარმატებით გავლის შემდეგ, სერტიფიკატის გამცემმა უნდა უზრუნველყოს სერტიფიკატის გაცემა  10 სამუშაო დღის ვადაში“.

**ბ) მე-8 პუნქტი ჩამოყალიბდეს შემდეგი რედაქციით:**

„8.პერიოდული მომზადების წარმატებით გავლა დასტურდება წერითი გამოცდით“.

**გ) მე-9 პუნქტი ჩამოყალიბდეს შემდეგი რედაქციით:**

„9. დაცვის განმახორციელებელ პირს გამოცდაზე უარყოფითი შეფასების მიღებისას, მხოლოდ ერთხელ ეძლევა უფლება, ინსტრუქტორთან შეთანხმებულ ვადაში, მაგრამ არა უმეტეს 10 კალენდარული დღისა, ჩააბაროს  გამოცდა განმეორებით. განმეორებით გამოცდაზე უარყოფითი შეფასების მიღების ან პერიოდული მომზადების დროს არადამაკმაყოფილებელი შედეგის დაფიქსირების შემთხვევაში, დაცვის განმახორციელებელი პირის უფლებამოსილება, განახორციელოს დაცვის ღონისძიებები,  უქმდება“.

**10. მე-18 მუხლის:**

**ა) პირველი პუნქტი ჩამოყალიბდეს შემდეგი რედაქციით:**

„1. შემოწმების ოპერატორი ახორციელებს მგზავრის, მგზავრის სტატუსის არმქონე პირის, ხელბარგის, თანმქონი ნივთების, ბარგის, ბორტკვების, თანმდევი საშუალებების, საბორტო მარაგის, აეროპორტის მარაგის, ავიაგადამზიდველის ფოსტის, ავიაგადამზიდველის მასალის, ტვირთის, ფოსტის, ავტოსატრანსპორტო საშუალებების შემოწმებას, შემოწმებისთვის შესაბამისი ტექნიკური (მათ შორის, რენტგენური დანადგარით ან მის გარეშე) და სხვა საშუალებების გამოყენებით (სკრინინგი)“.

**ბ) მე-2 პუნქტის „ბ“ ქვეპუნქტი ჩამოყალიბდეს შემდეგი რედაქციით:**

„ბ) მომზადებას საფრთხის გამოსახულების პროეცირების სპეციალიზებული კომპიუტერული პროგრამის საშუალებით (არ ესაჭიროება შემოწმების ოპერატორების იმ კატეგორიას, რომლებიც არ მუშაობენ რენტგენურ დანადგართან)“;

**11. მე-19 მუხლის:**

**ა) პირველი პუნქტის „ა“ ქვეპუნქტი ჩამოყალიბდეს შემდეგი რედაქციით:**

„1. მგზავრის, მგზავრის სტატუსის არმქონე პირის, ხელბარგის, ბარგის, თანმქონი ნივთების, ბორტკვების, თანმდევი საშუალებების, საბორტო მარაგის, აეროპორტის მარაგის, ავიაგადამზიდველის ფოსტის, ავიაგადამზიდველის მასალის, სატრანსპორტო საშუალებების შემოწმების განმხორციელებელი იმ შემოწმების ოპერატორების თეორიული  მომზადება, რომლებიც ახორციელებენ საქმიანობას რენტგენურ დანადგართან, მოიცავს სწავლების, სულ მცირე, 40 საათს და ამ პროგრამით დადგენილი საავიაციო უშიშროების ზოგადი საკითხების  გარდა,  სულ მცირე, შემდეგ საკითხებს:

ა) ფიზიკური პირების ხელით შემოწმებას, რომელიც მოიცავს შემდეგ საკითხებს“:

**ბ) პირველი პუნქტის „ა.ვ“ ქვეპუნქტი ჩამოყალიბდეს შემდეგი რედაქციით:**

„ა.ვ) აკრძალული საგნების, მოწყობილობების და ნივთიერებების აღმოჩენის  დროს განსახორციელებელი პროცედურები“;

**გ) დაემატოს შემდეგი შინაარსის 31 პუნქტი:**

„31. შემოწმების ოპერატორების თეორიული  მომზადება, რომლებიც არ მუშაობენ რენტგენურ დანადგართან, მოიცავს სწავლების, სულ მცირე, 40 საათს და ამ პროგრამით დადგენილი, საავიაციო უშიშროების ზოგადი საკითხების  გარდა,  სულ მცირე, შემდეგ საკითხებს:

ა) ფიზიკური პირის ხელით შემოწმების მიზანი; ხელით შემოწმების დადებითი და უარყოფითი მხარეები; ხელით შემოწმების წესი; გადასატანად აკრძალული საგნებისა და ნივთიერებების, მოწყობილობების შენიღბვის მეთოდები; აკრძალული საგნებისა და ნივთიერებების აღმოჩენის  დროს განსახორციელებელი პროცედურები; შესამოწმებელი პირის მიერ ხელით შემოწმებაზე უარის თქმის დროს განსახორციელებელი მოქმედებები; შერჩევითი შემოწმების მიზანი; ფიზიკური პირის შემოწმება პირადი შემოწმების სათავსში;

ბ) ხელბარგის, თანმქონი ნივთების შემოწმების მიზანი, საგნების დაშვებისა და მათ გადაზიდვაზე უარის თქმის საფუძვლები; პირის მიერ ხელბარგის შემოწმებაზე უარის თქმის დროს განსახორციელებელი მოქმედებები; შერჩევითი შემოწმების მიზანი; გამონაკლისები, რომლებიც თავისუფლდება შემოწმებისაგან; ხელბარგში, თანმქონ ნივთებში არსებული შენიღბული საგნის ამოცნობის მეთოდები; ხელბარგში, თანმქონ ნივთებში არსებული აკრძალული საგნების, მოწყობილობებისა და ნივთიერებების გამოვლენის  დროს განსახორციელებელი პროცედურები; შემოწმებული პირების, მათი ხელბარგის და თანმქონი ნივთების დაცვის პროცედურები;

გ) ცეცხლსასროლი იარაღის ტიპები და მათი კომპონენტები; საბრძოლო მასალა; თვითნაკეთი ასაფეთქებელი მოწყობილობისა და თვითნაკეთი აალებადი მოწყობილობების ძირითადი კომპონენტები; ფეთქებადი და აალებადი ნივთიერებების თვისებები; განსახორციელებელი მოქმედებები, როდესაც არსებობს ეჭვი, რომ მგზავრი შეიარაღებულია; იარაღის გადაზიდვის წესი;

დ) თაღური მეტალმძებნის დანიშნულება, თაღური მეტალმძებნის ტიპები და  მათი გამოყენება; თაღური მეტალმძენის შემოწმება, სატესტო ობიექტის გამოყენება და ტექნიკური ხარვეზების ამოცნობა; შერჩევითი შემოწმების მიზანი; თაღური მეტალმძებნის სიგნალიზაციის ამოქმედების დროს განსახორციელებელი მოქმედებები;

ე) ხელის მეტალმძებნის დანიშნულება, გამოყენება; ხელის მეტალმძებნის სიგნალიზაციის ამოქმედების დროს განსახორციელებელი მოქმედებები;

ვ) რენგენური დანადგარისა და ასაფეთქებელი ნივთიერების აღმომჩენი სისტემის დანიშნულება (ზოგადი მიმოხილვა);

ზ) ფეთქებადი ნივთიერებების კვალის აღმომჩენი მოწყობილობა, დანიშნულება, ტიპები და  მათი გამოყენება; შემოწმება, სატესტო ობიექტის გამოყენება და ტექნიკური ხარვეზების ამოცნობა;

თ) განსაკუთრებული კატეგორიის მგზავრების შემოწმება, მათ შორის:

თ.ა) დიპლომატიური იმუნიტეტის მქონე პირების, ოფიციალური ვიზიტად მყოფი სახელმწიფოს მეთაურებისა და მაღალი რანგის თანამდებობის პირების შემოწმება;

თ.ბ) უდისციპლინო მგზავრების შემოწმება;

თ.გ) პოტენციურად დამრღვევი მგზავრების შემოწმება;

თ.დ) ორსულების შემოწმება;

თ.ე) ჩვილებისა და ბავშვების შემოწმება;

თ.კ) შეზღუდული შესაძლებლობის მქონე პირების შემოწმება და მათი ხელით შემოწმების მეთოდები; შეზღუდული შესაძლებლობის  მქონე პირების  შემოწმება სამედიცინო პერსონალის დახმარებით; შეზღუდული შესაძლებლობის  მქონე პირების, ასევე, მათი ხელბარგისა და თანმქონი ნივთების შემოწმება; ეტლის, საკაცის შემოწმება;

ი) საჰაერო ხომალდის შემოწმების მიზანი; შემოწმების მეთოდები; საჰაერო ხომალდის საკონტროლო ბარათი და მისი გამოყენება; შემოწმების დროს გამოვლენილი გადასატანად აკრძალული საგნის, მოწყობილობის, ნივთიერების აღმოჩენის დროს განსახორციელებელი მოქმედებები; იზოლირებული სადგომის დანიშნულება და ადგილმდებარეობა;

კ) ავტოსატრანსპორტო საშუალების შემოწმების მიზანი, შესამოწმებელი ზონები; მოწყობილობები, რომლებიც გამოიყენება ავტოსატრანსპორტო საშუალების შემოწმების მიზნით; ავტოსატრანსპორტო საშუალებაში არსებული საგნების/ტვირთის შემოწმება, შერჩევითი შემოწმების არსი; გადასატანად აკრძალული საგნების, მოწყობილობების, ნივთიერებების აღმოჩენის დროს განსახორციელებელი მოქმედებები;

ლ) აეროპორტის/საბორტო მარაგის, ბორკვებისა და თანმდევი საშუალებების შემოწმების მიზანი, შემოწმების მეთოდები;

მ) უშიშროების დამატებითი ზომები;

ნ) ტვირთის/ფოსტის შემოწმების მიზანი და მეთოდები;

ო) ტვირთის/ფოსტის სახეები;

პ) ტვირთის კატეგორია, რომელიც თავისუფლდება შემოწმებისაგან;

ჟ) ტვირთის/ფოსტის ხელით შემოწმება, მიზანი, ხელით შემოწმების დადებითი და უარყოფითი მხარეები, ხელით შემოწმების წესი;

რ) გადასატანად აკრძალული და შეზღუდული საგნები;

ს) ტვირთში/ფოსტაში გადასატანად აკრძალული საგნებისა და ნივთიერებების, მოწყობილობების შენიღბვის მეთოდები;

ტ) ტვირთში/ფოსტაში გადასატანად აკრძალული საგნებისა და ნივთიერებების აღმოჩენის  დროს განსახორციელებელ პროცედურები;

უ) ცეცხლსასროლი იარაღის ტიპები და მათი კომპონენტები;

ფ) საბრძოლო მასალა;

ქ) ფეთქებადი და აალებადი ნივთიერებების თვისებები;

ღ) თვითნაკეთი ასაფეთქებელი მოწყობილობისა და თვითნაკეთი აალებადი მოწყობილობების ძირითად კომპონენტები;

ყ) ცოცხალი ცხოველების შემოწმების მეთოდები;

შ) მაღალი რისკის ტვირთი/ფოსტა;

ჩ) ტვირთის/ფოსტის უშიშროების უზრუნველყოფა (შემოწმება, დაცვა, მარკირება);

ც) ტვირთის უშიშროების დეკლარაცია, დანიშნულება და შევსების წესი“.

**დ) მე-5 პუნქტი ჩამოყალიბდეს შემდეგი რედაქციით:**

„5. შემოწმების ოპერატორს, გამოცდაზე უარყოფითი შეფასების მიღებისას, მხოლოდ ერთხელ ეძლევა უფლება, ინსტრუქტორთან შეთანხმებულ ვადაში, მაგრამ არაუმეტეს 10 კალენდარული დღისა, ჩააბაროს  გამოცდა განმეორებით. განმეორებით უარყოფითი შეფასების მიღებისას, კანდიდატი ვერ გააგრძელებს სასწავლო და საგამოცდო პროცესს და არ ექვემდებარება სერტიფიცირებას“.

**12. მე-20 მუხლის:**

**ა) პირველი პუნქტი ჩამოყალიბდეს შემდეგი რედაქციით:**

„1. თეორიული გამოცდის შემდეგ, ის შემოწმების ოპერატორები, რომლებიც მუშაობენ რენტგენურ დანადგართან, გადიან მომზადებას საფრთხის გამოსახულების პროეცირების  სპეციალიზებული  კომპიუტერული პროგრამის საშუალებით, რომლის სწავლების ხანგრძლივობა უნდა შეადგენდეს, სულ მცირე, 6 საათს და ხორციელდებოდეს დღეში არაუმეტეს ერთი საათისა“.

**ბ) მე-11 პუნქტი ჩამოყალიბდეს შემდეგი რედაქციით:**

„11. პირებს, რომლებმაც ვერ მიიღეს დამაკმაყოფილებელი შეფასება  ტესტირების დროს, მხოლოდ ერთხელ, ეძლევათ უფლება ინსტრუქტორთან შეთანხმებულ ვადაში, მაგრამ არაუმეტეს 10 კალენდარული დღისა, გაიარონ  ტესტირება განმეორებით. განმეორებით უარყოფითი შეფასების მიღებისას, კანდიდატი ვერ გააგრძელებს სასწავლო და საგამოცდო პროცესს და არ ექვემდებარება სერტიფიცირებას“.

**13. 21-ე მუხლი ჩამოყალიბდეს შემდეგი რედაქციით:**

**„მუხლი 21. შემოწმების ოპერატორების პრაქტიკული მეცადინეობა სამუშაო ადგილზე**

1. პრაქტიკული მეცადინეობა სამუშაო ადგილზე მოიცავს, სულ მცირე, 40 საათს და მოიცავს  საავიაციო უშიშროების უზრუნველსაყოფ  მოწყობილობებთან და რენტგენურ დანადგართან მუშაობას (იმ შემოწმების ოპერატორებისთვის, ვინც მუშაობს რენტგენურ დანადგართან), ფიზიკური პირების, ხელბარგის, თანმქონი ნივთების, ბარგის, ბორტკვების, თანმდევი საშუალებების, საბორტო მარაგის, აეროპორტის მარაგის, ავიაგადამზიდველის ფოსტის, ავიაგადამზიდველის მასალის, ტვირთის, ფოსტის, ავტოსატრანსპორტო საშუალებების შემოწმების პრაქტიკაში განხორციელებას, მათ შორის, ხელით შემოწმების განხორციელებას, მგზავრთნაკადის რეგულირებას, გაუთვალისწინებელი  ვითარების დროს მოქმედებებს, მგზავრთან  კომუნიკაციას/ეტიკეტს.

2. შემოწმების ოპერატორის პრაქტიკულ მეცადინეობას  უზრუნველყოფს  ავიასაწარმო (საკუთარი ძალებით ან ხელშეკრულების საფუძველზე).

3. იმ შემოწმების ოპერატორების პრაქტიკული მეცადინეობა სამუშაო ადგილზე, რომლებიც ახორციელებენ საქმიანობას რენტგენურ დანადგართან, ხორციელდება იმ დასახელებისა და მოდელის ტექნიკურ მოწყობილობაზე, რომელზეც უნდა განახორციელოს სამომავლოდ მუშაობა შემოწმების ოპერატორმა.

4.  პრაქტიკული მეცადინეობა ხორციელდება ავიასაწარმოს მიერ ამ მიზნით შესაბამისი აქტით (ბრძანებით) დანიშნული, სულ მცირე, 3 წლის სამუშაო გამოცდილების მქონე, მოქმედი შემოწმების ოპერატორ(ებ)ის (მწვრთნელ(ებ)ის) მუდმივი მეთვალყურეობის ქვეშ.

5. თუ ავიასაწარმოს არ ჰყავს კვალიფიციური თანამშრომელი, რომელიც განახორციელებს ამ წესით გათვალისწინებული მწვრთნელის ფუნქციას, უფლება აქვს მოიწვიოს ასეთი კადრი ხელშეკრულების საფუძველზე,  კანდიდატის პრაქტიკული მეცადინეობისთვის განკუთვნილი პერიოდით ან გააფორმოს ხელშეკრულება სხვა ავიასაწარმოსთან, სადაც განხორციელდება კანდიდატის პრაქტიკული მეცადინეობა ამ წესის მოთხოვნების შესაბამისად.

6. პრაქტიკული მეცადინეობის პროცესში,  შემოწმების ოპერატორს რენტგენურ დაგადგართან მუშაობისას არა აქვს დამოუკიდებლად გადაწყვეტილების მიღების უფლება.

7. პრაქტიკული მომზადებისთვის განკუთვნილი საფრთხის გამოსახულების პროეცირების პროგრამა  უნდა მოიცავდეს, სულ მცირე,  1500 სხვადასხვა საფრთხის შემცველი საგნის 6000 გამოსახულებას, მათ შორის, საფრთხის შემცველი საგნების შემადგენელი ნაწილების გამოსახულებებს. ყოველი გამოსახულება მოცემული უნდა იყოს მრავალი რაკურსით.

8. თითოეული პრაქტიკული მეცადინეობის შესახებ  კეთდება ჩანაწერი მწვრთნელის მიერ, რომელსაც ის ადასტურებს ხელმოწერით.

9. 40 საათიანი პრაქტიკული მეცადინეობის დასრულების  შემდეგ, მწვრთნელი ადასტურებს:

ა) კანდიდატი ფლობს შემოწმების ოპერატორის უნარებს და შეუძლია დამოუკიდებლად განახორციელოს შემოწმების ოპერატორის ფუნქცია, ან

ბ) კანდიდატი არ არის მზად, დამოუკიდებლად განხორციელოს შემოწმების ოპერატორის ფუნქცია.

10. ამ მუხლის მე-9 პუნქტის  „ბ“ ქვეპუნქტით გათვალისწინებულის შემთხვევაში, კანდიდატს ეძლევა დამატებითი დრო პრაქტიკული მომზადებისათვის (არა უმეტეს  40 საათისა).

11. კანდიდატს/შემოწმების ოპერატორს უარი უნდა ეთქვას შემოწმების ოპერატორის საქმიანობის განხორციელებაზე, თუ დამატებით გამოყოფილი  საათების შემდეგ, მწვრთნელი თვლის, რომ კანდიდატი არ არის მზად, დამოუკიდებლად განახორციელოს შემოწმების ოპერატორის საქმიანობა.

12. პრაქტიკული მეცადინეობის შედეგები ინახება კანდიდატის/შემოწმების ოპერატორის  პირად საქმეში“.

**14. 22-ე მუხლი ჩამოყალიბდეს შემდეგი რედაქციით:**

**„მუხლი 22. შემოწმების ოპერატორების სერტიფიცირება, სერტიფიკატის ვადის შეჩერება, ვადის გაგრძელება**

1. შემოწმების ოპერატორების სერტიფიცირებას ახორციელებს სააგენტო.

2. ავიასაწარმო წერილობით მიმართავს სააგენტოს პერსონალის სერტიფიცირების შესახებ. წერილს თან უნდა დაერთოს განცხადება (დანართი №1), შემოწმების ოპერატორის სწავლების დამადასტურებელი სერტიფიკატის ასლი და მწვრთნელის მიერ ხელმოწერით დადასტურებული პრაქტიკული მეცადინეობის დამადასტურებელი ჩანაწერის ასლები.

3. სააგენტო უფლებამოსილია, მოითხოვოს კანდიდატის/შემოწმების ოპერატორის სწავლებასთან დაკავშირებული ნებისმიერი დოკუმენტი, მათ შორის საგამოცდო ტესტი.

4. სააგენტო საბუთების წარმოდგენიდან 10 სამუშაო დღის ვადაში ნიშნავს სერტიფიცირების თარიღს.

5. სერტიფიცირება მოიცავს: თეორიულ გამოცდას, საფრთხის გამოსახულების პროეცირების სპეციალიზებული კომპიუტერული პროგრამის ცოდნას ტესტირების საფუძველზე, იმ შემოწმების ოპერატორებისთვის, რომლებიც ახორციელებენ საქმიანობას რენტგენურ დანადგართან  და უნარების პრაქტიკულ შემოწმებას.

6. თეორიული გამოცდის შეფასების ფარგლებში გამსვლელია ქულა, თუ სწორი პასუხების პროცენტული მაჩვენებელი შეადგენს საგამოცდო კითხვების 80 პროცენტს.

7. საფრთხის გამოსახულების პროეცირების სპეციალიზებული კომპიუტერული პროგრამის ტესტირების  შედეგი დამაკმაყოფილებლად ჩაითვლება, თუ სწორად ამოცნობილი საფრთხის შემცველი გამოსახულებ(ებ)ის  რაოდენობა შეადგენს 80 პროცენტს.

8. უნარების პრაქტიკული შემოწმების ფარგლებში ფასდება საავიაციო უშიშროების უზრუნველსაყოფ მოწყობილობებთან მუშაობის უნარი; მუშაობის დროს გასათვალისწინებელი უსაფრთხოების ზომების ცოდნა; მგზავრის, ხელბარგის, თანმქონი ნივთების, საჰაერო ხომალდების, ავტოსატრანსპორტო საშუალებების შემოწმების უნარი, მათ შორის, ხელით შემოწმების ტექნიკის ცოდნა; გაუთვალისწინებელი ვითარების დროს განსახორციელებელი მოქმედების ცოდნა; შესამოწმებელ პირებთან კომუნიკაცია/ეტიკეტი; ფიზიკური მომზადების დონე და ფიზიკური შესაძლებლობა, გამძლეობა, მოტივაცია.

9. სერტიფიცირების დროს, ნებისმიერ ეტაპზე, არადამაკმაყოფილებელი შეფასების შემთხვევაში, პირს უფლება აქვს, განმეორებით (მხოლოდ ერთხელ) ჩააბაროს გამოცდა, ზედამხედველი ორგანოს მიერ განსაზღვრულ დროს, მაგრამ არაუმეტეს 10 კალენდარული დღისა. განმეორებით უარყოფითად შეფასებისას კანდიდატი არ ექვემდებარება სერტიფიცირებას.

10. სერტიფიკატის მოქმედების ვადაა 2 (ორი) წელი (დანართი №2). ვადის ამოწურვის შემდეგ ან 6 თვიანი ან მეტი დროით სამუშაო წყვეტის შემთხვევაში, პირმა უნდა გაიაროს მომზადება პირველადი მომზადების ანალოგიურად.

11. სააგენტო უფლებამოსილია, შეაჩეროს შემოწმების ოპერატორის სერტიფიკატის მოქმედების ვადა ან  გააუქმოს სერტიფიკატი, ფრენის უსაფრთხოების ინსპექტორის (კომპეტენცია AVSEC) ან დამსაქმებელი  ავიასაწარმოს მოთხოვნის საფუძველზე, თუ გამოვლინდა, რომ სერტიფიკატის მფლობელი არაჯეროვნად  ასრულებს თავის მოვალეობას, რაც საფრთხეს უქმნის სამოქალაქო ავიაციის უშიშროებას.

12. ამ მუხლის მე-11 პუნქტით გათვალისწინებულ შემთხვევაში, სააგენტო უფლებამოსილია, გონივრული გადაწყვეტილების საფუძველზე,  აღუდგინოს/არ აღუდგინოს შეჩერებული სერტიფიკატის მოქმედების ვადა მხოლოდ ერთხელ, თუ შემოწმების ოპერატორმა დამატებით გაიარა ამ წესით განსაზღვრული პრაქტიკული მეცადინეობა სამუშაო ადგილზე და უნარების პრაქტიკული შემოწმება და მიიღო დადებითი შეფასება“.

**15. 23-ე მუხლი ჩამოყალიბდეს შემდეგი რედაქციით:**

**„მუხლი 23. შემოწმების ოპერატორების პერიოდული მომზადება და რესერტიფიცირება**

1. პერიოდული მომზადება ესაჭიროება შემოწმების ოპერატორებს, რომლებიც ახორციელებენ საქმიანობას რენტგენურ დანადგართან. პერიოდული მომზადება ხორციელდება 6 თვეში ერთხელ, რომლის ფარგლებში, შემოწმების ოპერატორები გადიან მომზადებას საფრთხის გამოსახულების პროეცირების სპეციალიზებული კომპიუტერული პროგრამის საშუალებით. მომზადების ხანგრძლივობა უნდა შეადგენდეს, სულ მცირე, 6 საათს. შემოწმების ოპერატორების პერიოდული მომზადება და  შეფასება ხორციელდება ამ წესის მე-20 მუხლის მოთხოვნების შესაბამისად.

2. შემოწმების ოპერატორების პერიოდული მომზადების წარმატებით გავლის შემდეგ, სააგენტო შემოწმების ოპერატორის მოქმედ სერტიფიკატში აკეთებს  ჩანაწერს სპეციალიზებული კომპიუტერული პროგრამის საშუალებით, პერიოდული მომზადების გავლის შესახებ (დანართი №2).

3. ავიასაწარმო ვალდებულია, მკაცრად დაიცვას ამ მუხლის პირველი პუნქტით გათვალისწინებული მომზადების პერიოდულობის 6-თვიანი ვადა.

4. შემოწმების ოპერატორების რესერტიფიცირება ხორციელდება 24 თვეში ერთხელ და მოიცავს თეორიულ მომზადებასა და მომზადებას საფრთხის გამოსახულების პროეცირების სპეციალიზებული კომპიუტერული პროგრამის საშუალებით იმ შემოწმების ოპერატორებისთვის, რომლებიც ახორციელებენ საქმიანობას რენტგენურ დანადგართან.

5. რესერტიფიცირების ფარგლებში, პრაქტიკული მეცადინეობა ხორციელდება იმ მოცულობით, რომელიც საჭიროა საავიაციო უშიშროების უზრუნველსაყოფი ახალი ტექნიკური მოწყობილობ(ებ)ის, განახლებული პროცედურ(ებ)ის ასათვისებლად.

6. რესერტიფიცირების ფარგლებში, შემოწმების ოპერატორების თეორიული სწავლება მოიცავს, სულ მცირე, 40 საათს.

7. რესერტიფიცირების ფარგლებში, სწავლების რომელიმე ეტაპზე არადამაკმაყოფილებელი შეფასების შემთხვევაში, შემოწმების ოპერატორს უფლება აქვს განმეორებით (მხოლოდ ერთხელ) ჩააბაროს გამოცდა,  ინსტრუქტორის მიერ განსაზღვრულ დროს, მაგრამ პირველი გამოცდიდან არაუგვიანეს 10 კალენდარული დღისა. განმეორებით უარყოფითად შეფასებისას, დამსაქმებელი წერილობით მიმართავს სააგენტოს სერტიფიკატის გაუქმების თაობაზე.

8. სააგენტო შემოწმების ოპერატორის რესერტიფიცირებას ახორციელებს სერტიფიცირების ანალოგიურად“.

**16. №1, №3, №5 დანართები ჩამოყალიბდეს თანდართული რედაქციით.**

**17. დაემატოს №7 დანართი თანდართული რედაქციით.**

**მუხლი 2**

ა) ბრძანება ამოქმედდეს გამოქვეყნებისთანავე, გარდა ბრძანების პირველი მუხლის მე-2 პუნქტისა.

ბ) ბრძანების პირველი მუხლის მე-2 პუნქტი ამოქმედდეს 2025 წლის 1 აპრილიდან.

|  |
| --- |
|  |